Luftvåpen brukes i enkelte land til jakt på små dyr som harer, grevlinger osv. Men da er 5.5 mm eller større kaliber luftvåpen å foretrekke. I USA finnes det luftvåpen som bruker kuler fra kruttladede våpen. Der er det i enkelte stater tillatt å jakte på hjort med luftvåpen, og da brukes det som regel 9 mm kuler, men lovverket varierer fra stat til stat. Noen steder er jakt med luftvåpen forbudt, andre steder kan man jakte nesten alt, da gjerne med kulekaliber på opp til 12.7 mm. I Norge er det ikke tillatt med luftvåpen til jakt. Luftvåpen blir av og til brukt til skadedyrbekjempelse, men da med politiets tillatelse.